Glāznieki (Suntažu pagasts)
Šis raksts ir par apdzīvotu vietu Suntažu pagastā. Par citām jēdziena Glāznieki nozīmēm skatīt nozīmju atdalīšanas lapu. Glāznieki ir apdzīvota vieta, dārzkopības ciemats Ogres novada Suntažu pagastā, izvietojies šaurā, 2,2 km garā joslā gar valsts vietējās nozīmes autoceļu V968, Jugla—Turkalne—Ogre ar trim autobusu pieturām — Glāznieki, Ozoli un Zaltāni. Ņemot vērā ciemata salīdzinoši garo izstieptību, Glāznieki atrodas apmēram 2—4 km no Juglas, 4—6 km no Turkalnes, 8,5—10,5 km no Suntažiem un 11—13 km no Ogres.